Lars Roede

Lars Roede (født 1944) er en norsk museumsmann og arkitekt, og tidligere leder for Oslo bymuseum. Roede har arbeidet med bygningsarv og -vern i store deler av sitt yrkesliv, både ved Norsk Folkemuseum og som bestyrer ved Oslo bymuseum på Frogner hovedgård.Absurd av vernemyndighetene – Lokalavisen Frogner, 28. september 2007.Kalket grav? – prossesuelt autentisk monumentpleie på Frogner – ArkitekturN, tidsskrift for Norske arkitekters landsforbund (NAL). Nr 6, 2009, side 45. Lars Roede er også en mye brukt byhistoriker i Oslo, og guide ved byvandringer gjennom en årrekke.Kristiania med K er skivebom – Aftenposten, 13. februar 2009.

 Bakgrunn og virke 
Roede gikk ut av Norges tekniske høyskole som arkitekt i 1969, med en eksamensavhandling om Hornemansgården i Trondheim. Deretter var han i to år vitenskapelig assistent samme sted. Han tok doktorgrad med oppgaven Byen bytter byggeskikk – Christiania 1624–1814 i november 2001.

Roede startet som nestleder hos Byantikvaren i Oslo i 1972, og ble daglig leder i Fortidsminneforeningen i 1977. Deretter hadde han stilling som førsteantikvar hos Riksantikvaren fra 1979 og førstekonservator på Norsk Folkemuseum 1983–1995.

Etter en periode som forskningssjef ved NIKU gikk Roede inn i sju års forsknings- og konservatorarbeid ved Norsk Folkemuseum, og hvorpå han i 2002 ble tilsatt som direktør for Oslo Bymusem.

Lars Roede har hatt en rekke verv innen norsk artitektur, bygningsvern og museumsvirksomhet, og har sittet i styrene ved Norsk Folkemuseum, NINA-NIKU, Jødisk Museum, og i Norske arkitekters landsforbund (NAL).

I 2010 utgav Roede heftet To gårder – to brødre, som handler om brødrene Bernt Anker og Peder Anker, som eide henholdsvis Frogner hovedgård og Bogstad gård.

Roede utga i november 2012 en større praktbok om Frogner hovedgård og dens mennesker.Frogner hovedgård. Oslo Museums nettsted . Besøkt 26. april. Ifølge forlagets omtale er boken «en livfull beretning om gården, bygningene og eierne gjennom 400 år. Vi møter rikfolk som Bernt og Mathia Anker, industripioneren Benjamin Wegner, og de siste private eierne som fikk presidentbesøk fra USA».

I 2016 fikk Lars Roede æresprisen Bypatrioten, som deles ut av Oslo Byes Vel, for sitt formidlingsarbeid.[ Bypatrioten 2016. Oslo Byes Vels nettsted.] Besøkt 26. april 2+016. I 2019 ble han tildelt Urnesmedaljen, Fortidsminneforeningens høyeste utmerkelse, for sin innsats innen kulturminnevernet i Norge.Urnesmedaljen tildelt arkitekt Lars Roede. Fortidsminneforeningens nettsted, uten dato.  Besøkt 12.4.2019.

 Bibliografi 
 Byen bytter byggeskikk – Christiania 1624–1814], doktorgradsavhandling, AHO, 2001. 
 [http://www.trykksakdesign.no/pdf/bokerOgHefter/To%20garder%20Bogstad.pdf To gårder – to brødre. Mye om Frogner og litt om Bogstad, Bogstad Stiftelse, 2010. ISBN 978-82-92865-03-3
 Frogner hovedgård – bondegård, herskapsgård, byens gård, Pax Forlag, 2012. ISBN 8253034962, 400 sider
 Historisk atlas over Oslo – Gamle kart forteller, Pax Forlag, 2016. ISBN 978-82-530-3864-3, 321 sider
 Myten om murbyen – Christiania 1624–1814'', Pax Forlag, 2021. ISBN 978-82-530-4221-3, 254 sider

 Referanser 

 Eksterne lenker 
 «Lars Roede», fra Pax forlag
 «Lars Roede - Wikipedia 15 år», foredrag på Litteraturhuset i Oslo, video på Youtube

Kategori:Norske arkitekter
Kategori:Norske museumsfolk
Kategori:Alumni fra NTNU